อวัยวะเพศผม เป็นเหมือนสะเก็ดสีขาว ตรงปลายหุ้มมันเเตกเหมือนดินเเห้ง เเละมี รอยฉีกเล็กๆเเถวๆหนังอยู่ครับมันเกิดจากการช่วยตัวเองบ่อยเกินไปมั้ยครับ ก่อนที่จะเป็นผมช่วยตัวเองวันละ 3-5 รอบ เเล้วล้างอวัยวะเพศทุกรอบที่ทำเสร็จ (ผมยังไม่ได้ขลิบครับ) ต่อมาผมก็ได้สังเกตุว่าตรงหัวผมเวลาจับมันเริ่มสากมือ เเต่ผมไม่ได้สนใจอะไร วันต่อมามี คล้ายๆหนังเเห้ง สีขาว ที่หนังอวัยวะเพศด้านล่างครับตรงโคนเเต่ไม่ได้อยู่ใต้อัณฑะ ตอนเเรกก็เจ็บ เพราะมีที่ฉีกเล็กๆ 2-3จุด ตอนนี้ไม่มีรอยฉีกเเต่เป็นสะเก็ตเเทนครับ ผมอยากรู้ว่ารักษาอย่างไรถึงจะหายเพราะเคยเป็นครั้งเเรก เกี่ยวกับช่วยตัวเองบ่อยไป หรือ ล้างบ่อยเกินไป หรือว่าทำเเรงเกินไปครับ
สวัสดีค่ะ อาการที่หนังที่โคนอวัยวะเพศชายมีสะเก็ดเป็นขาวๆ แตกออกเหมือนดินแห้งๆ อาจจะเกิดจาก การเสียดสีบ่อยๆจากการทำกิจกรรมทางเพศดังกล่าวมาก็เป็นไปได้ สาเหตุอื่นๆเช่น การติดเชื้อราที่เยื่อบุอวัยวะเพศ การมีโรคติดต่อทางเพศสัมพันธ์ที่ทำให้มีการระคายเคืองหรือมีตุ่ม/ผื่นที่อวัยวะเพศต่างๆเช่น หนองใน แผลริมอ่อน ซิฟิลิซ หูด เริมอวัยวะเพศ ผิวแห้งหรือระคายเคืองจากการถูล้างบ่อย การใช้สารที่ก่อให้เกิดการระคายเคือง ผื่นแพ้ผิวหนังจากการสัมผัสสารที่แพ้เช่นสบู่ที่ใช้บริเวณอวัยวะเพศ เป็นต้นดังนั้นมีสาเหตุที่เป็นไปได้หลายอย่าง แต่ถ้ามีรอยแตก มีแผลเล็กๆอยู่แล้ว การไปทำกิจกรรมทางเพศหรือเสียดสีบริเวณนั้นมากๆหลังจากนี้อาจจะทำให้อาการแย่ลงได้ จงควรไม่ไปเกาหรือแกะบริเวณที่มีอาการ ใส่เสื้อผ้าระบายอากาศได้ดีไม่อับชื้น หลีกเลี่ยงการใช้น้ำสบู่ไปก่อน ให้ใช้น้ำเปล่าสะอาดล้างเบาๆภายนอกเท่านั้นสังเกตอาการหลังจากนี้ค่ะ ถ้าไม่ได้ทำอะไร และเป็นแผลเล็กๆที่ค่อยๆดีขึ้นได้เองได้ก็อาจจะไม่ต้องทำอะไรเพิ่ม แต่ถ้าอาการยังเป็นมากขึ้นเรื่อยๆ มีขุยเยอะมากขึ้น แสบเยอะมีตุ่มขึ้นที่อวัยวะเพศ มีตุ่มหนอง หรือปัสสาวะแสบขัดร่วมด้วย ควรไปพบแพทย์เพื่อตรวจเพิ่มเติม